**ADATKEZELÉSI TÁJÉKOZTATÓ**

**A DUE által kiírt *Kerékpárbarát Egyetem - Két kerék, sok pálya* elnevezésű pályázathoz**

1. **Az adatkezelő megnevezése**

**Dunaújvárosi Egyetem** (a továbbiakban: Egyetem)

Székhely: 2400 Dunaújváros Táncsics M. u. 1/A.

Postacím: **2401 Dunaújváros, Pf.: 152.**

E-mail cím: [kabinet@uniduna.hu](mailto:kabinet@uniduna.hu)

**Központi telefonszám: 06-30/553 1211**

**Honlap:** <http://www.uniduna.hu>

**Adatvédelmi tisztviselő**: dr. Hegedűs Ágnes (06-30/553-1299; [adatvedelem@uniduna.hu](mailto:adatvedelem@uniduna.hu))

**2. Az adatkezelés alapjául szolgáló jogszabályok**

1. 2011. évi CXII. törvény az információs önrendelkezési jogról és az információszabadságról
2. 2011. évi CCIV. törvény a nemzeti felsőoktatásról (továbbiakban: Nftv.)
3. 87/2015 (IV. 9.) Korm. rendelet a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról
4. 2013. évi V. törvény a Polgári Törvénykönyvről (Ptk.)
5. Az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, GDPR)
6. A Dunaújvárosi Egyetem mindenkor hatályos adatkezelési és adatvédelmi szabályzata

(lásd:<https://www.uniduna.hu/rolunk/ervenyes-szabalyzatok-rolunk/758-02_11_adatkezelesi_es_adatvedelmi_szabalyzat_20220322/file>)

1. **Az adatkezelés alapelvei**
2. A személyes adatok kezelését az Egyetem jogszerű és átlátható módon végzi, biztosítva a természetes személyeknek a rájuk vonatkozó személyes adatok kezelésének tisztességességét (*jogszerűség, tisztességes eljárás és átláthatóság*).
3. Személyes adatot az Egyetem kizárólag meghatározott törvényes célból, jog gyakorlása és kötelezettség teljesítése érdekében kezel. Az adatkezelésnek minden szakaszában meg kell felelnie az adatkezelés céljának, az adatok felvételének és kezelésének tisztességesnek és törvényesnek kell lennie (*célhoz kötöttség*).
4. Az Egyetem csak olyan személyes adatot kezel, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető (*adattakarékosság elve* és *korlátozott tárolhatóság*).
5. Az Egyetemnek biztosítania kell, hogy a személyes adatok pontosak és naprakészek legyenek, szem előtt tartva, hogy a pontatlan személyes adatokat helyesbítsék (*pontosság*).
6. A személyes adatok kezelését az Egyetemnek oly módon kell végzi, hogy megfelelő technikai vagy szervezési intézkedések alkalmazásával biztosítva legyen a személyes adatok megfelelő biztonsága, ideértve az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelme (*rendelkezésre állás, integritás és bizalmas jelleg*).
7. **Az adatkezelés jogalapja, kezelt adatok köre**

**4.1.1. A személyes adatok kezelésének jogalapja**: GDPR 6. cikk (1) bekezdés a) pontja, azaz az érintett hozzájárulását adta személyes adatainak egy vagy több konkrét célból történő kezeléséhez.

**4.1.2. Adatkezelés célja**: A DUE által kiírt *Kerékpárbarát Egyetem* elnevezésű pályázat lebonyolításához, nyertesek kiválasztásához szükséges adatok kezelése.

**4.1.3. Kezelt adatok**: Pályázó neve, születési helye és ideje, e-mail címe, telefonszáma, hallgató szakja/tanuló esetén oktatási intézmény neve, hallgató esetén Neptun kódja, kiskorú pályázó esetén törvényes képviselő neve.

**4.1.4. Adattovábbítás**: Külső adatátadás nincs, intézményen belüli feldolgozás történik.

**4.1.5.Az adatkezelés időtartama:** A pályázat közzétételét követően a jelentkezési határidőt követő 30 napig.

1. **Adatfeldolgozó igénybevétele**

Az Egyetem jelen adatkezeléshez adatfeldolgozót nem vesz igénybe.

1. **Biztonsági intézkedések, az adatokhoz való hozzáférés**

6.1. Az Egyetem az általa kezelt személyes adatokat az Egyetem székhelyén (2400 Dunaújváros Táncsics M. u. 1/A) található szervereken tárolja. Az Egyetem a rendelkezésre álló jogi és informatikai lehetőségeinek figyelembevételével, megfelelő intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés vagy azok jogosulatlan megváltoztatása ellen. A fizikai védelem 24 órás őrzéssel, elektronikus beléptető rendszerrel és kamerás megfigyelő rendszerrel biztosított. A biztonsági előírásokat, információbiztonsági politikát az Egyetem Informatikai és Információbiztonsági Szabályzata tartalmazza.

6.2. Az Egyetem által kezelt személyes adatokhoz az Egyetem munkavállalói férhetnek hozzá kizárólag a feladatuk ellátása érdekében és céljából, az ahhoz szükséges mértékben és adatkörben.

1. **Az adatkezeléssel kapcsolatos jogok, jogérvényesítési lehetőségek**

7.1. Az adatkezelés kapcsán az érintettet az alábbi jogok illetik meg:

1. ***Tájékoztatás kéréséhez való jog:*** mely alapján az adatkezeléssel érintett az 1. pontban megadott elérhetőségeken keresztül írásban tájékoztatást kérhet arról, hogy az Egyetem milyen személyes adatait, milyen jogalapon, milyen adatkezelési célból, milyen forrásból mennyi ideig kezeli, továbbá arról, hogy az Egyetem kinek, mikor, milyen jogszabály alapján, mely személyes adataihoz biztosít hozzáférést és kinek továbbított személyes adato(ka)t. Az Egyetem az írásbeli kérelmet legfeljebb 25 napon belül a kérelmező által megadott elérhetőségre küldött levélben teljesíti.
2. ***Helyesbítéshez való jog***: adatváltozás vagy téves adatrögzítés észlelése esetén az adatkezeléssel érintett az 1. pontban megadott elérhetőségeken keresztülírásban kérheti, illetve köteles kérni személyes adatainak helyesbítését vagy kijavítását a változástól számított 15 napon belül.
3. ***Törléshez, adatkezelés korlátozásához való jog***. a jogszabályban meghatározott kezelt adatok köre esetén nem érvényesíthető törlési vagy korlátozásikérelem. Az ezen túli, nem kötelező – személyes hozzájáruláson alapuló − adatkezelés körében a jogosultság megilleti a hozzájárulást adó személyt.

Adatkezelés korlátozására vonatkozó kérelem esetén a korlátozás addig tart, amíg a kérelmező által megjelölt indok az adatok tárolását szükségessé teszi.

1. ***Tiltakozáshoz való jog***: az adatkezeléssel érintett az 1. pontban megadott elérhetőségeken keresztül, írásban saját helyzetével kapcsolatos okból tiltakozhat az adatkezelés ellen, ha az Egyetem a személyes adatot közvetlen üzletszerzés, közvélemény-kutatás, profilalkotás vagy tudományos kutatás céljából továbbítaná, felhasználná.

**7.2.Jogérvényesítés:** az érintett a jogainak megsértése esetén az adatkezelő ellen bírósághoz (lakóhelye vagy tartózkodási helye szerinti törvényszék) fordulhat, vagy kérheti a Nemzeti Adatvédelmi és Információszabadság Hatóság (1055 Budapest, Falk Miksa utca 9-11., levelezési címe: 1363 Budapest, Pf. 9., honlap URL címe: <http://naih.hu>, elektronikus levelezési cím: [ugyfelszolgalat@naih.hu](mailto:ugyfelszolgalat@naih.hu)) vizsgálatát.

1. **Automatizált adatkezelés (beleértve a profilalkotást)**

Automatizált adatkezelésen alapuló döntéshozatal az Egyetemen nem történik.

1. **Egyéb rendelkezések**

A jelen Adatkezelési Tájékoztató elérhető az Egyetem honlapján a közérdekű adatok menüpontban.

Az Adatkezelő fenntartja a jogot, hogy a jelen tájékoztatót egyoldalúan, a jövőre nézve módosítsa.

A módosításokról az Érintetteket az Adatkezelő honlapján keresztül tájékoztatja.

Dunaújváros, 2023. szeptember 21.